
             REPUBLIKA HRVATSKA

  VUKOVARSKO-SRIJEMSKA ŽUPANIJA

   OPĆINA VRBANJA

 OPĆINSKI NAČELNIK
KLASA:  602-02/26-01/3
URBROJ: 2196-31-02-1-26-2
Vrbanja, 3. rujna 2026. 
Na temelju članka 47. Statuta Općine Vrbanja (“Službeni vjesnik” Vukovarsko-srijemske županije br. 5/13, 1/18 i 4/21) i Odluke Općinskog vijeća KLASA: 602-02/26-01/3, URBROJ: 2196-31-01-1-26-1 od 24. kolovoza 2026. godine, objavljuje se:
JAVNI POZIV
za sufinanciranje troškova kupovine udžbenika za srednju školu

¸

Općina Vrbanja poziva roditelje svih učenika srednjih škola s prebivalištem na području Općine Vrbanja koji ne dobivaju besplatne udžbenike da podnesu zahtjev za ostvarenje prava na sufinanciranje troškova kupnje udžbenika.

Zahtjev je potrebno preuzeti i predati u Jedinstvenom upravnom odjelu Općine Vrbanja.

Pravo na sufinanciranje ostvaruju svi roditelji djece koja su redoviti učenici srednje škole te zajedno s roditeljem/skrbnikom imaju prebivalište na području Općine Vrbanja.
Iznos sufinanciranja iznosi  150,00 € po učeniku.
Da bi ostvarili pravo na sufinanciranje troškova kupnje udžbenika:

· učenici moraju biti polaznici srednje škole i imati prebivalište na području Općine Vrbanja,

· moraju biti izmirene financijske obveze prema Općini Vrbanja
Naknade za sufinanciranje troškova kupnje udžbenika isplaćivat će se roditeljima učenika na njihove transakcijske račune nakon predaje ispunjenog zahtjeva i provedenog postupka utvrđivanja ispunjavanja uvjeta za sufinanciranje troškova kupnje udžbenika.

ZAHTJEVU JE POTREBNO PRILOŽITI:
1. Dokaz o prebivalištu roditelja na području Općine Vrbanja za korisnika
(preslika osobne iskaznice)
2. Presliku tekućeg računa s IBAN brojem
3. Potvrdu o upisu u tekuću školsku godinu

4. Potvrdu o nepostojanju duga prema Općini Vrbanja
5. Obrazac privole

Sve detaljnije obavijesti mogu se dobiti u Općini Vrbanja neposredno ili na telefon: 032/863-108.

¸
                                                                                                       OPĆINSKI NAČELNIK
                                                                                                                Velimir Redl
